Μεταβολές των πρωτεϊνών της οξείας φάσης σε σκύλους με οξεία ερλιχίωση (Ehrlichia canis) μετά τη θεραπεία με ριφαμπικίνη
Creators: name: Καρνέζη, Δήμητρα Ηλία
Publisher: name: Aristotle University of Thessaloniki
Year: 2015
Subjects: Πρωτεϊνες Οξείας Φάσης
Οξεία Ερλιχίωση
Ριφαμπικίνη
Acute Phase Proteins
Acute Ehrlichia canis infection
Rifampicin

description: Στη μονοκυτταρική ερλιχίωση του σκύλου έχουν δημοσιευτεί λίγες μελέτες αναφορικά με τις συγκεντρώσεις των πρωτεϊνών οξείας φάσης (ΠΟΦ) ή παραμέτρων που αποτελούν δείκτες οξειδωτικής καταπόνησης (ΔΟΚ). Η πιθανή χρησιμότητα επιλεγμένων ΠΟΦ και ΔΟΚ για την εκτίμηση της θεραπευτικής ανταπόκρισης σκύλων μολυσμένων με E. canis δεν έχει μελετηθεί στο παρελθόν. Για το λόγο αυτό, στόχος της παρούσας μελέτης ήταν η διερεύνηση των μεταβολών στη συγκέντρωση της C-αντιδρώσας πρωτεΐνης (CRP), απτοσφαιρίνης (Hp), φερριτίνης και παραοξονάσης-1 (PON-1) και η πιθανή χρησιμότητά τους στην εκτίμηση θεραπευτικής ανταπόκρισης σκύλων με πειραματική οξεία ΜΕΣ, στους οποίους χορηγήθηκε ή όχι θεραπευτική αγωγή με ριφαμπικίνη. Εξετάστηκαν αναδρομικά δείγματα ορών αίματος από 10 σκύλους φυλής Beagle που μολύνθηκαν πειραματικά με E.canis και 2 υγιείς μη μολυσμένους σκύλους ίδιας φυλής. Οι μολυσμένοι σκύλοι χωρίστηκαν σε δύο ομάδες (Α και Β). Στην ομάδα Α συμπεριλήφθηκαν 5 σκύλοι στους οποίους χορηγήθηκε ριφαμπικίνη (10 mg/kg/24h, από στόματος) για 3 εβδομάδες (21η- 42η ημέρα μετά τον ενοφθαλμισμό[ΗΜΕ]). Στην ομάδα Β συμπεριλήφθηκαν 5 σκύλοι στους οποίους δε χορηγήθηκε θεραπευτική αγωγή (μολυσμένοι μάρτυρες). Για τις ανάγκες της παρούσας μελέτης, εξετάστηκαν δείγματα ορού αίματος που αντιστοιχούσαν στην ημέρα ενοφθαλμισμού (ημέρα 0, προ ενοφθαλμισμού, 12 σκύλοι) και στις 14 (12 σκύλοι), 21 (9 σκύλοι, 5Α, 4Β), 28 (5Α), 35 (10 σκύλοι, 5Α, 5Β) και 42 (12 σκύλοι)ΗΜΕ. Η συγκέντρωση της CRP στους σκύλους ομάδας Α αυξήθηκε σημαντικά τη 14η και 21ηHME συγκριτικά με τα επίπεδα πριν τον ενοφθαλμισμό και ακολούθως μειώθηκε σημαντικά επιστρέφοντας στα προ ενοφθαλμισμού επίπεδα έως την 42ηΗΜΕ. Στην ομάδα Β η συγκέντρωση της CRP αυξήθηκε σημαντικά τη 14ηΗΜΕ και επέστρεψε προοδευτικά στα προ ενοφθαλμισμού επίπεδα ως την 42ηΗΜΕ. Η συγκέντρωση της Hp στην ομάδα Α αυξήθηκε σημαντικά τη 14η και 21ηΗΜΕ και κατόπιν μειώθηκε σημαντικά επιστρέφοντας στα προ ενοφθαλμισμού επίπεδα ως την 42ηΗΜΕ. Στην ομάδα Β η συγκέντρωση της Hp δεν παρουσίασε σημαντική μεταβολή στη διάρκεια της μελέτης. Η συγκέντρωση της φερριτίνης αυξήθηκε σημαντικά στην ομάδα Α την 21ηΗΜΕ και ύστερα μειώθηκε σημαντικά επιστρέφοντας στα προ ενοφθαλμισμού επίπεδα έως την 42ηΗΜΕ. Στην ομάδα Β, η συγκέντρωση της φερριτίνης δε μεταβλήθηκε σημαντικά στη χρονική διάρκεια της μελέτης. Η συγκέντρωση της PON-1στην ομάδα Α μειώθηκε σημαντικά τη 14ηΗΜΕ συγκριτικά με τα προ ενοφθαλμισμού επίπεδα, αλλά η τάση αναστράφηκε μετά την 21ηΗΜΕ και τελικά σημειώθηκε σημαντική αύξηση μέχρι την 42ηΗΜΕ. Στην ομάδα Β η παραοξονάση-1δε μεταβλήθηκε σημαντικά στη διάρκεια της μελέτης. Η συγκέντρωση της CRP ήταν σημαντικά υψηλότερη τη 14ηΗΜΕ στην ομάδα Α συγκριτικά με τη συγκέντρωσή της ομάδας Β. Αντίθετα, στο υπόλοιπο της μελέτης, οι συγκεντρώσεις τους δε διέφεραν σημαντικά. Τέλος, στη διάρκεια της μελέτης δε διαπιστώθηκε σημαντική διαφορά στις συγκεντρώσεις της Hp, της φερριτίνης και της PON-1 στις δύο ομάδες. Με βάση τα αποτελέσματα της παρούσας μελέτης 1) Οι συγκεντρώσεις της CRP, απτοσφαιρίνης και παραοξονάσης-1 μεταβάλλονται σημαντικά στην πλειονότητα των σκύλων με οξεία μονοκυτταρική ερλιχίωση (E.canis). Η CRP εμφανίζει τη μεγαλύτερη διαγνωστική ευαισθησία συγκριτικά με τις άλλες ΠΟΦ που μελετήθηκαν στην παρούσα μελέτη, 2) Η συγκέντρωση της φερριτίνης δε φαίνεται να αυξάνεται σημαντικά στην ΜΕΣ και είναι πιθανότατα μια περιορισμένης διαγνωστικής χρησιμότητας ΠΟΦ και 3) Οι ΠΟΦ και η παραοξονάση-1 δε φαίνεται να αποτελούν χρήσιμους βιοδείκτες για αξιολόγηση της θεραπευτικής αποτελεσματικότητας με ριφαμπικίνη στην οξεία ΜΕΣ.
description: There is currently lack of information on the clinical relevance of acute phase proteins (APP) and antioxidant markers in the evaluation of the response to treatment in canine monocytic ehrlichiosis (CME). The objective of this study was to investigate the clinical relevance of the alteration patterns of C-reactive protein (CRP), haptoglobin (Hp), ferritin and paraoxonase-1 (PON-1) in the assessment of treatment response in dogs with acute CME that were subject to treatment with rifampicin. Blood serum samples from ten Beagle dogs with experimental acute CME were retrospectively examined. Five dogs (Group A) were treated with rifampicin (10 mg/Kg/24h), per os, for 3 weeks starting on day 21 post-inoculation and 5 dogs (Group B) received no treatment (infected controls). Two Beagle dogs served as uninfected controls. Blood serum samples were retrospectively examined prior to inoculation and on post-inoculation days 14, 21, 28, 35 and 42. C-reactive protein concentrations in Group A increased significantly on 14 and 21 DPI compared to pre-inoculation levels, and thereafter decreased significantly returning to pre-inoculation levels by 42 DPI. In group B, CRP increased significantly on 14 DPI and subsequently progressively returned to pre-inoculation levels by 42 DPI. Haptoglobin concentrations in Group A increased significantly on 14 and 21 DPI compared to pre-inoculation levels, and thereafter decreased significantly returning to pre-inoculation levels by 42 DPI. In group B, Hp did not significantly change throughout the observation period. Ferritin concentrations in Group A increased significantly on 21 DPI compared to pre-inoculation levels (although concentrations did not exceed the upper normal range), and thereafter decreased significantly returning to pre-inoculation levels by 42 DPI. In group B, ferritin did not significantly change throughout the observation period. Paraoxonase-1 concentrations in Group A decreased significantly on 14 DPI compared to pre-inoculation levels, but this tendency had completely reversed by 42 DPI. In group B, PON-1 did not significantly change throughout the study. Group A had significantly higher CRP concentrations on 14 DPI compared to group B, but thereafter values did not differ. Concentrations of Hp, ferritin and PON-1 did not significantly differ between the two groups during the observation period. The results of the present study indicate that 1) The concentrations of CRP, Hp and PON-1 tend to significantly change in the majority of dogs acutely infected with E. canis; CRP appeared to more consistently increase in the acute CME as compared to the other APP, 2) Ferritin does not consistently increase and appears to be of limited diagnostic yield in CME and 3) None of the variables evaluated in this study appeared to be clinically relevant post-treatment indicators of treatment efficacy in dogs with acute CME treated with rifampicin.